అలెగ్జాండర్ గ్రాహంబెల్
ఆపై ఎడింబరో విశ్వవిద్యాలయంలో ధ్వని, వినికిడి శాస్త్రాలు చదివి అమెరికాలోని బోస్టన్‌ విశ్వవిద్యాలయంలో 'గాత్ర సంబంధిత శరీర శాస్త్రం' (వోకల్‌ ఫిజియాలజీ)లో ప్రొఫెసర్‌గా చేరాడు. భార్య సైతం వినికిడి శక్తిని కోల్పోవడంతో బధిరుల కోసం పరిశోధనలు చేసి, వారు వినగలిగే శబ్ద పరికరాలను రూపొందించాడు. పగలంతా బోధిస్తూ, రాత్రంతా మేలుకుని ప్రయోగాలు చేసేవాడు. ఆ కృషి కారణంగానే తీగల ద్వారా శబ్ద తరంగాలను పంపగలిగే టెలిఫోన్‌ను కనిపెట్టగలిగాడు. దీనిపై 1876లో ఆయనకు లభించిన పేటెంట్‌ అమెరికాలోనే శాస్త్రరంగంలో మొదటిది. ఆపై ఆప్టికల్‌ టెలికమ్యూనికేషన్స్‌, హైడ్రోఫాయిల్స్‌, ఏరోనాటిక్స్‌ రంగాల్లో కూడా అనేక ఆవిష్కరణలు చేశాడు. నేషనల్‌ జియోగ్రాఫిక్‌ సొసైటీ వ్యవస్థాపకుల్లో గ్రాహంబెల్‌ కూడా ఒకరు.
సాధనసంపత్తి
టెలిఫోన్‌ అనేది సమాచారానికి ఉపయోగపడే సాధన సంపత్తి. ఇది ఇద్దరు వ్యక్తులు తమ సంభాషణను ఒక స్థాయిలో పంచుకోవడానికి ఉపయోగపడుతుంది. ప్రతి వినియోగదారుడు మరియు సమాచార నెట్‌వర్క్‌ను ఉపయోగించి మరొకరితో మాట్లాడతారు. ఇది మీడియా మరియు సమాచార సాంకేతిక వ్యవస్థలో అతి ముఖ్యమైన అంశంగా మాఇంది. ఈ సాధన సంపత్తిని తొలుత ప్రముఖ గుర్తింపు కోసం వినియోగించారు. మార్షల్‌ మెక్‌లూహన్‌ చెప్పినట్లు "మనం సాధన సంపత్తిని తయారు చేసుకుంటున్నాం. తర్వాత సాధన సంపత్తి మనల్ని తయారు చేస్తుంది". మనం సాంఘికంగా అనుసరిస్తున్న కొత్త సాధన సంపత్తిని మనం తొలుత తయారు చేసిన దానికంటే మెరుగ్గా ఉందన్న అంశాన్ని ప్రస్తావిస్తూ మెక్‌లూహన్‌ ఈ వ్యాఖ్య చేశారు.